阮福綿寷

阮福綿寷  ， 越南阮朝明命帝第二十七子 ， 生母貴人杜氏松 。 明命五年四月十八日 （ 1824年5月16日 ） ， 阮福綿寷在順化皇城出生 。 秉性敦厚 ， 年少進學 ， 學通經史 ， 擅長雅歌投壺 ， 得到明命帝嘉獎 。 從善王阮福綿審有詩 “ 投壺雅愛古人風 ， 梁日曾稱柳惲工 。 此度解邀天一笑 ， 南朝皇子有綿寷 ” ， 即是述說此事 。 明命二十一年 （ 1840年 ） 四月 ， 受封新平郡公  。 嗣德十三年九月十七日 （ 1860年10月30日 ） ， 阮福綿寷去世 ， 壽三十七歲 ， 賜諡靜懿 。 葬於承天府香水縣居正總楊春社 ， 入祀展親祠 。 咸宜元年 （ 1885年 ） ， 改祀親勳祠 。